jkorsvik/nowiki_second_scrape_merged huggingface dataset:
Zora manicata

Zora manicata er en edderkoppene i gruppen (familien) Zoridae. 


== Utseende ==
Zora manicata er en middelsstor og forholdsvis kraftig edderkopp. Hunnen er ca. 5 millimeter lang, mens hannen er litt mindre. Forkroppen har et bred mørk langsgående midtfelt, som har et lysere felt midt i. Bredden på det lyse midtfeltet er størst bakerst, og noe smalere lengre framme, men generelt like bredt som de mørkere feltene ved siden, og det står i klar kontrast til dette. Det mørke midtfeltet er bredt og fyller nesten hele forkroppen, slik at de ytterste lyse feltene på hver side er smale. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.


== Levevis ==
Zora manicata er aktiv om dagen (dagslys), den lager ikke fangstnett, men jakter i det fri. Den er varmekjær og finnes helst på tørre bakker i lavvokst vegetasjon. 
Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes. 


== Utbredelse ==
Zora manicata finnes i Europa, østover til Ukraina, og sør til Israel. Den er ikke registrert i Norge.
Den er ganske sjelden og er regnet som truet. Den er blant annet på den nasjonale rødlisten i Tyskland. Trolig på grunn av sitt valg av habitat, som er noe sjeldent og ofte truet av utbygging.


== Referanser ==


== Litteratur ==
Binot et al. 1998 Rote Liste gefährdeter Tiere Deutschlands. Bundesamt für Naturschutz. pdf
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Zora (tysk)
Platnick, Norman I. 2009. The world spider catalog, version 9.5. American Museum of Natural History.
Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
Sandhall, Åke & Almquist, Sven. Spindlar och deras släktingar: naturguide i färg om spindeldjurens utseende, utveckling, levnadssätt och beteende. Interpublishing AB, 1980. ISBN 91-534-0580-3


== Eksterne lenker ==
(en) Zora manicata i Encyclopedia of Life 
(en) Zora manicata i Global Biodiversity Information Facility 
(en) Zora manicata hos Fauna Europaea 
(en) Zora manicata hos ITIS 
(en) Zora manicata hos NCBI 
Zora manicata – detaljert informasjon på Wikispecies 
Glenn Halvor Morka: Edderkoppkroken. Nettside om norske edderkopper, med mange bilder
Zora distincta

Zora distincta er en edderkoppene i gruppen (familien) Zoridae. 


== Utseende ==
Zora distincta er en middelsstor og forholdsvis kraftig edderkopp. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.


== Levevis ==
Zora distincta er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, eller i lavvokst vegetasjon. 
Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.


== Utbredelse ==
Zora distincta finnes i Øst-Europa. Den er ikke registrert i Norge.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Zora (tysk)
Platnick, Norman I. 2009. The world spider catalog, version 9.5. American Museum of Natural History.
Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
Sandhall, Åke & Almquist, Sven. Spindlar och deras släktingar: naturguide i färg om spindeldjurens utseende, utveckling, levnadssätt och beteende. Interpublishing AB, 1980. ISBN 91-534-0580-3


== Eksterne lenker ==
(en) Zora distincta i Encyclopedia of Life 
(en) Zora distincta i Global Biodiversity Information Facility 
(en) Zora distincta hos Fauna Europaea 
(en) Zora distincta hos ITIS 
Glenn Halvor Morka: Edderkoppkroken. Nettside om norske edderkopper, med mange bilder
Qurikancha

Qurikancha (spansk: Coricancha) er et tempel i den peruanske byen Cusco. Det var det viktigste tempelet i Inkariket og ble bygd til ære for solguden Inti. Store deler av tempelet blei ødelagt av spanjolene, som bygde Convento de Santo Domingo over det.
Navnet Quri Kancha betyr «Gyllent tempel» på quechua. Opprinnelig het det Inti Kancha, som betyr «Soltempelet».


== Eksterne lenker ==
 (en) Coricancha – kategori av bilder, video eller lyd på Commons
Britt Tønne Haugan

Britt Tønne Haugan (født 19. oktober 1965) er en norsk lærer og politiker (Sp).
Hun var medlem av Levanger kommunestyre for Kristelig Folkeparti 1999–2000 og 2007–2012, KrFs gruppeleder i Nord-Trøndelag fylkesting 2007–2011 og 2. nestleder i KrFs kvinnenettverk 2009–2010. I 2010 var hun foreslått som ny leder i Nord-Trøndelag KrF, men tapte for Johannes Sandstad. Ved fylkestingsvalget året var Haugan KrFs førstekandidat, men andrekandidaten Sandstad ble kumulert inn, som KrFs eneste representant. Haugan var nestleder i Nei til EU 2011–2013. I 2014 meldte hun overgang fra KrF til Senterpartiet. Hun var på nytt medlem av Nord-Trøndelag senere Trøndelag fylkesting 2015–2019.
Hun er utdannet allmennlærer ved Høgskolen i Nord-Trøndelag. Haugan har vært lærer ved Nesheim skole i Levanger og ved Sandvollan skole i Inderøy samt rektor ved Fagerhaug kristne skole i Stjørdal (2012–2014). Hun har også vært leder for et asylmottak.


== Referanser ==
Kristen Kvello

Kristen Kvello (født 19. oktober 1931 i Nesna, død 8. september 1998) var en norsk langrennsløper, langrennstrener, idrettsleder, redaktør og Senterparti-politiker. Han var også speaker på mange idrettsstevner. Som aktiv skiløper representerte han Mebondens Idrettslag, en forløper til Selbu Idrettslag, og BUL, Oslo.


== Biografi ==
Kristen Kvello ble norsk mester på 4 x 10 km stafett i 1952 og 1953 der han representerte Sør-Trøndelag Skikrets. Han utdannet seg ved Statens gymnastikkskole i 1954 og arbeidet som idrettsoffiser i fire år. I 1956 gikk Kvello på det norske laget som ble verdensmestre i militært patruljeløp. Arnold Grønningen, Mikkjel Thon og Rolf Gaustad var de øvrige på det norske laget. Kvello vant Storlirennet i 1956.I 1957 ble han norsk mester på 50 km. Han deltok i VM 1958 i Lahtis, der han brøt 50-kilometeren. Sommeren 1958 avbrøt han karrieren som aktiv skiløper for å bli rikstrener i langrenn. Dette var første rikstrener siden Arne Rustadstuen sesongen 1939/40, og den første på helårsbasis. I 1958 var norsk langrenn langt nede med en fjerdeplass i stafett som beste resultat i VM, og det ble samlet inn penger for å satse på langrennssporten. Kvello startet trenerkarrieren med å reise rundt for å få innblikk i treningsprinsipper, han besøkte Finland og Sovjetunionen. Kvellos hadde en lun stil der han la vekt på trivsel og godt humør på landslaget. Under Kvello ble resultatene forbedret, det ble medaljer i alle de tre mesterskapene landslaget hadde Kvello som trener, OL 1960, VM 1962 og  OL 1964. Kvello ble etterfulgt som rikstrener av Oddmund Jensen i 1964. Under VM på ski i 1966 var Kvello NRK-kommentator sammen med Jarle Høysæter.Fra 1965 til 1969 var Kvello vararepresentant til Stortinget for Senterpartiet.Fra 1977 til 1981 var Kvello redaktør for Norges Skiforbunds blad Skiidrett, og fra 1977 til 1982 var han medlem av langrennskomiteen i det internasjonale skiforbundet. Kvello var speaker på mange idrettsarrangement, blant annet på VM 1982 i Holmenkollen der hans datter Berit Aunli tok tre gull.Kvello var æresmedlem av Selbu Idrettslag.


== Bibliografi ==
Kvello, Kristen (1965). Ski, stjerner og ungdom. Aschehoug. 
Kvello, Kristen (1978). Skiskole med Oddvar Brå & Ivar Formo. Norges Skiforbund. ISBN 8270340901. 


== Referanser ==


== Litteratur ==
Gotaas, Thor (2003). Først i løypa: Historien om langrenn i Norge. Oslo: Andresen og Butenschøn. ISBN 82-7694-139-7. 


== Eksterne lenker ==
(no) Kristen Kvello hos Stortinget 
(no) Kristen Kvello hos Norsk senter for forskningsdata
Oskar Fredriksen (langrennsløper)

For skøyteløperen med nesten samme navn, se Oscar F. Fredriksen.Oskar Fredriksen (født 9. februar 1909 på Lunner, død 19. juni 1991) var en norsk langrennsløper. Han representerte Sportsklubben Arild og BUL, Oslo. Fredriksen gikk på det norske laget som vant gull på 4x10 km stafett under VM 1937 i Chamonix. Han gikk sammen med Annar Ryen, Sigurd Røen og Lars Bergendahl.


== Referanser ==
Jasmin (andre betydninger)

Jasmin er en foreldet skrivemåte for sjasmin.
Jasmin, Yasmin og Jasmine kan også referere til:

Jasmin (navn)
Sjasminrevolusjonen, navn gitt opprøret i Tunisia i 2010–2011Personer:

Jasmin Aasland, norsk skuespillerinne
Jasmin Tabatabai, iransk-tysk skuespillerinne
Jasmin Handanovič, slovensk fotballspiller
Jasmin Wagner, tysk sangerinne
Jasmin (Paris Metro), stasjon på metroen i Paris
Jasmine You, japansk bassist
Jasmine Guy, amerikansk skuespiller


== Andre pekere ==
Yasmin
Jenny Beavan

Jenny Beavan (født 1950) er en britisk Oscar-vinnende kostymedesigner.
Beavan er utdannet ved Central Saint Martins College of Art and Design i London. Hun designet kostymer for teater og opera, før hun begynte med film i 1979, med en TV-film. I 1984 begynte hun et samarbeid med kostymedesigneren James Bright, et samarbeid som førte til seks Oscar-nominasjoner og to seiere.
Nyttårsaften 2016 ble Beavan utnevnt til offiser av Order of the British Empire.


== Priser og nominasjoner ==


=== Oscar for beste kostymedesign ===
Nominert: En kvinnes kamp (1984) – sammen med John Bright
Vant: Et rom med utsikt (1985) – sammen med John Bright
Nominert: Maurice (1987) – sammen med John Bright
Nominert: Tilbake til Howards End (1992) – sammen med John Bright
Nominert: Resten av dagen (1993) – sammen med John Bright
Nominert: Fornuft og følelser (1995) – sammen med John Bright
Nominert: Anna og kongen (1999)
Nominert: Gosford Park (2001)
Nominert: Kongens tale (2010)


=== BAFTA for beste kostymedesign ===
Nominert: En kvinnes kamp (1984) – sammen med John Bright
Vant: Et rom med utsikt (1985) – sammen med John Bright
Nominert: Tilbake til Howards End (1992) – sammen med John Bright
Nominert: Fornuft og følelser (1995) – sammen med John Bright
Nominert: Te med Mussolini (1999) – sammen med John Bright
Nominert: Gosford Park (2001) – sammen med Anna Anni og Alberto Spiazzi
Vant: Gosford Park (2001)
Nominert: Kongens tale (2010)


== Referanser ==


== Eksterne lenker ==
(en) Jenny Beavan på Internet Movie Database 
(sv) Jenny Beavan i Svensk Filmdatabas 
(fr) Jenny Beavan på Allociné 
(en) Jenny Beavan på AllMovie 
(en) Jenny Beavan hos The Movie Database 
(en) Jenny Beavan hos Internet Broadway Database
Mary Zophres

Mary Zophres (født 23. mars 1964) er en amerikansk kostymedesigner. Hun har samarbeidet med Coen-brødrene på alle deres filmer siden Fargo (1996), og ble Oscar-nominert for sin innsats på True Grit – et ekte mannfolk (2010). Zophres ble nominert til Oscar for beste kostymedesign på nytt i 2017, denne gang for filmmusikalen La La Land.Zophres leste kunsthistorie på Vassar College før hun begynte i motebransjen, der hun jobbet for Norma Kamali. Hennes første filmjobb var som garderobeassisten på Født 4. juli (1989).


== Referanser ==


== Eksterne lenker ==
(en) Mary Zophres på Internet Movie Database 
(fr) Mary Zophres på Allociné 
(en) Mary Zophres hos The Movie Database
Chester Morris

Chester Morris (født John Chester Brooks Morris 16. februar 1901 i New York City, død 11. september 1970) var en amerikansk skuespiller som er mest kjent for å spille hovedrollen i kriminalserien Boston Blackie fra 1940-tallet. 


== Karriere ==
Chester var sønn av Broadway-skuespiller William Morris og hans kone Etta Hawkins. Morris gjorde også sin skuespillerdebut på Broadwayteateret. Hans karriere på filmlerretet begynte i 1917 med filmen An Amateur Orphan. Han ble nominert til en Oscar for beste mannlige hovedrolle for filmen Alibi (1929) som ble regissert av Roland West. Han spilte også i The Bat Whispers (1930) og Corsair (1931), som også var regissert av West, begge to. 
Gjennom 1950- og 1960-tallet, jobbet Morris hovedsakelig roller på fjernsyn. Han hadde en permanent rolle som karakteren detektiv løytnant Max Ritter i CBS-serien Diagnose: Ukjent, som ble sendt på amerikansk TV fra juli til september 1960. Han gjorde også noen avstikkere til regionale teateroppsetninger. Hans siste rolle var i Den svarte champion (1970).


== Personlige liv ==
Morris var gift med Suzanne Kilborn fra 30. september 1927 frem til de tok ut skilsmisse i november 1939. De hadde to barn sammen, Brooks og Cynthia. Han giftet seg med sin andre kone Lillian Kenton Barker 30. november 1940. De hadde en sønn, Kenton. 
Morris var døende av kreft da han begikk selvmord i 1970, på rom 202 på det tidligere Holiday Inn i New Hope ved å ta en overdose av legemiddelet barbiturat. Han var 69 år gammel da han begikk selvmord. Da han døde, var han med på en teaterproduksjon av The Caine Mutiny Court Martial på Bucks County Playhouse i New Hope i Pennsylvania.


== Filmer i utvalg ==
1929 – Alibi
1929 – Hemmelig viet
1930 – Hun, den fraskilte
1932 – Rødt hår
1935 – Motelegen
1935 – Nasjonens helt nr. 1
1935 – Forfulgt
1938 – Gangsternes skrekk
1970 – Den svarte champion


== Referanser ==


== Eksterne lenker ==
The Chester Morris Web
(en) Chester Morris på Internet Movie Database 
(da) Chester Morris på Filmdatabasen 
(en) Chester Morris på AllMovie 
(en) Chester Morris hos The Movie Database 
(en) Chester Morris hos Internet Broadway Database 
(en) Chester Morris på Internet Broadway Database
(en) Chester Morris på Internet Off-Broadway Database
Stuart Whitman

Stuart Maxwell Whitman (født 1. februar 1928 i San Francisco i California, død 16. mars 2020 i Montecito i Santa Barbara County i Califorina) var en amerikansk skuespiller. 
Whitman spilte Jim Crown i TV-serien Cimarron Strip i 1967. Han spilte også sammen med John Wayne i filmen The Comancheros fra 1961. Han ble tildelt en stjerne på Hollywood Walk of Fame.


== Liv og virke ==


=== Bakgrunn ===
Whitman var den eldste av to brødre. Foreldrene var Cecilia (født Gold) og Joseph Whitman. Etter at han ble uteksaminert fra videregående tilbrakte han tre år ved U.S. Army Corps of Engineers. Etter å ha forlatt militæret, skrev han seg inn hos Los Angeles Academy of Dramatic Art for å studere teater og skuespill. 


=== Karriere ===
Whitman hadde en birolle i When Worlds Collide (1951), All American (1953), Brigadoon (1954), Silver Lode (1954), Ten North Frederick (1958), This Thousand Hills (1959) og The Sound og Fury (1959). Hans første ledende hovedrolle var i Murder Inc. i 1960. Han ble signert som en stjerne hos 20th Century Fox. 
I 1961 ble Whitman nominert til Oscar for beste mannlige hovedrolle for sin rolle som en barnemishandler i filmen The Mark. Han fikk siden hovedrollen og biroller i mange filmer. En av disse var The Comancheros, der han delte den ledende hovedrollen med John Wayne.
Whitman dukket ofte opp som en politimann på TV-serien Highway Patrol. 
Whitman gjorde i løpet av sin karriere i over to hundre opptredener i diverse filmer og TV-programmer over et halvt århundre mellom 1951 og 2000.Whitmans siste krediterte rolle var i The President's Man, der blant andre Chuck Norris var med.  


=== Privat ===
Stuart var gift med den franskfødte Caroline Boubis (1966–1974). De ble skilt, og fikk en sønn sammen, Justin. Hans første ekteskap, med Patricia Lalonde (1952–1966), endte også i skilsmisse før det. De fikk fire barn sammen: Tony (f. 1953), Michael (f. 1954), Scott (f. 1958) og Linda Whitman (f. 1956).


== Filmografi (utvalg) ==

1957 – The Girl in Black Stockings

1962 – Den lengste dagen

1971 – Captain Apache


== Referanser ==


== Eksterne lenker ==
(en) Stuart Whitman på Internet Movie Database 
(sv) Stuart Whitman i Svensk Filmdatabas 
(da) Stuart Whitman på Filmdatabasen 
(fr) Stuart Whitman på Allociné 
(en) Stuart Whitman på AllMovie 
(en) Stuart Whitman hos Turner Classic Movies 
(en) Stuart Whitman hos Rotten Tomatoes 
(en) Stuart Whitman hos The Movie Database 
(en) Stuart Whitman hos Behind The Voice Actors 
«Wife of Stuart Whitman Tells of Freedom Offer». Long Beach Press-Telegram. 20. november 1964. s. C9. 
«Star Lambastes Film Magazines». Oakland Tribune. 22. juni 1960. s. D29.
Drammen sykehus

Drammen sykehus er et sykehus i Vestre Viken helseforetak. Tidligere har dette sykehuset hatt navnene Sykehuset Buskerud og Buskerud sentralsykehus.


== Historikk ==
Drammen fikk sitt første sykehus i 1786, og har hatt flere sykehusløsninger etter dette. Sykehuset der det ligger i dag sto ferdig 21. januar 1887. Det opprinnelige bygget besto av en midtbygning med to én-etasjes fløyer. Det opprinnelige bygget ligger inne i dagens bygningsmasse.
Sykehuset har blitt påbygget og endret flere ganger. Den største utvidelsen var byggingen av sentralblokken i 14 etasjer, ny økonomiblokk, ny varmesentral og renseanlegg, som stod ferdig i 1980.


== Organisering ==
Vestre Viken HF ble etablert 1. juli 2009 da Kongsberg sykehus, Ringerike sykehus, Sykehuset Asker og Bærum og Sykehuset Buskerud ble slått sammen.Sykehuset Buskerud HF skiftet navn til Drammen sykehus.


== Nytt sykehus i Drammen ==
14. oktober 2019 var offisiell byggestart på Drammens nye sykehus.
Sykehuset hadde en visjon om nytt sykehus på Gullaug i 2010, da den daværende Helseminister Bjarne Håkon Hanssen lovet nytt sykehus ved stortingsvalget 2009, dette ble vraket samme året. Det ble også vurdert å bygge på den eksisterende tomta, et annet forslag var Ytterkollen, men valget falt i 2018 på Brakerøya i Drammen.Sykehuset hadde byggestart i 2019 med planlagt Innfasing for full drift sommeren 2025. Området rundt sykehuset er også et større prosjekt under navnet Drammen Helsepark. Planen der er å etablere ny legevakt og helsehus sammen med Lier kommune med 105 senger som kan knyttes med sykehuset gjennom en gangbru.Fjordbyrådet er samarbeidsorganet mellom Drammen og Lier kommune under utviklingen av Fjordbyen Lier og Drammen, som vil etter planen bestå av hotell, forskning, utdanning, butikker, kafeer og boliger.


=== Fremdrift ===
Byggestart var i 2019 med planlagt Innfasing for full drift sommeren 2025.
mai 2020, Arbeid med kjeller påbegynt
april 2021, Grunnarbeidene ferdigstilles


=== Fakta om Drammens nye sykehus ===
Lokalsykehus for Drammen, Lier, Asker og med områdefunksjoner for hele Vestre Viken.
Sykehuset skal erstatte dagens Drammen sykehus og Blakstad sykehus.
Prosjektet ledes av Helse Sør-Øst RHF.
Arkitekt: LINK arkitektur
Bygningsmassen er fordelt på seks bygg.
Sykehuset har en kostnadsramme på 10,5 milliarder NOK(2020 nivå)
Sted: Brakerøya, Drammen. Bruttoareal 120 000 Kvadratmeter.
Døgnplasser Somatikk: 378
Døgnplasser psykisk helsevern og TSB: 167
Føderom: 7
Operasjonsstuer: 23
Behandlingsrom for Stråleterapi: 4


== Referanser ==


== Kilder ==
Sykehuset Buskerud HF - Historie
Kilindoni

Kilindoni er den største byen og en krets på Mafiaøya i Tanzania, som utgjør distriktet Mafia i regionen Pwani. Under folketellinga i 2002 hadde byen 11 696 innbyggere, hvorav 5 993 (51,2 %) var menn.


== Referanser ==
Klaipėda landkommune

Klaipėda landkommune er en kommune som ligger i vest Litauen.


== Innbyggere ==
99,8% er litauere, 0,1% – russere (2001 m.). 36% av innbyggerne bor i byer (2005 m.). 86,8% av innbyggerne er katolsk, 2,5% – evangelisk lutherske, 1,1% – ortodokse (2001 m.).


== Eksterne lenker ==
Offisielt nettsted 
(en) Klaipėda District Municipality – kategori av bilder, video eller lyd på Commons
Sigurd Røen

Sigurd Røen (født 12. februar 1909, død 17. september 1992) var en norsk langrenns- og kombinertløper. Han representerte Sportsklubben Troll.
I VM 1937 i Chamonix vant han gull i kombinert, og han gikk på det norske laget som vant gull på 4 x 10 km stafett. På stafettlaget gikk han sammen med Annar Ryen, Oskar Fredriksen og Lars Bergendahl.
Han mottok kongepokalen for seier kombinert i Gråkallrennet i 1934 og 1938, og mottok også to andre kongepokaler. Han vant kombinert i Lahtisspelen i 1934.
En statue av Røen ble avduket i Rindal i 1991.


== Referanser ==


== Litteratur ==
Norske skiløpere: skihistorisk oppslagsverk i 5 bind. Oslo: Skiforlaget - Erling Ranheim. 1958. s. 625. 


== Eksterne lenker ==
(en) Sigurd Røen – FIS (kombinert) 
(en) Sigurd Røen – kategori av bilder, video eller lyd på Commons
Kretinga kommune

Kretinga kommune er en litauisk kommune som ligger nordvest i Litauen.


== Byer og landsbyer ==
I kommunen finnes:

2 byer – Kretinga og Salantai;
2 små byer – Darbėnai og Kartena;
196 landsbyer.Største byer og landsbyer (i 2001):

Kretinga – 21 423 innbyggere
Salantai – 1 942 innbyggere
Vydmantai – 1 880 innbyggere
Darbėnai – 1 598 innbyggere
Kūlupėnai – 1 348 innbyggere
Padvariai – 1 254 innbyggere
Kartena – 1 022 innbyggere
Kretingsodis – 1 001 innbyggere
Kurmaičiai – 646 innbyggere
Grūšlaukė – 631 innbyggere


== Eksterne lenker ==
(lt) Offisielt nettsted 
(en) Kretinga District Municipality – kategori av bilder, video eller lyd på Commons
Žemaitė

Žemaitė (egentlig Julija Beniuševičiūtė-Žymantienė; født 23. maijul./ 4. juni 1845greg. i Bukantė ved Plungė; død 7. desember 1921 i Marijampolė) var en litauisk forfatter. Hun stammet fra en forarmet adelsslekt, og engasjerte seg i Litauens nasjonale oppvåkning. Hun skrev om bøndenes liv i en realistisk stil.


== Verk ==
Hun skrev de beste verkene sine mellom 1896 og 1898, og totalt skrev hun 150 verker, mest kjent er:

Marti
Topilys
Petras Kurmelis
Sutkai
Gera galva («Godt hode»)


== Referanser ==


== Kilder ==
Encyclopedia Lituanica. Boston (Mass.), 1970-1978. bind VI, ss 307-309.


== Eksterne lenker ==
(de) Verk av og om Žemaitė i katalogen til det tyske nasjonalbiblioteket
Sumbawanga

Sumbawanga er en by i vestlige Tanzania, og er hovedstad for regionen Rukwa. Byen hadde ei befolkning på 146 842 i folketellinga i 2002, hvorav 71 176 (48,5 %) var menn. Mange av innbyggerne tilhører stammen fipa. Byens navn betyr «heksers møteplass», hvilket kan komme av lokal overtro og heksedoktorpraksis. Byen er hjem til regionens største sjukehus, det statlige drevne Rukwa General Hospital, samt Dr. Atiman Hospital, som drives av Sumbawanga katolske bispedømme.
Den lokale økonomien avhenger for det meste av jordbruk og små lokale virksomheter; det er lite industri eller produksjon i byen. Sumbawanga kan nås med buss fra Mbeya i sør eller Mpanda i nord.


== Referanser ==
Jonas Basanavičius

Jonas Basanavičius (født 23. november 1851 i Ozkobole i Polen, død 27. februar 1927 i Wilno) var en litauisk lege, vitenskapsmann og politiker. Han er kjent for sin rolle i den litauiske nasjonale bevegelsen fra slutten av 1800-tallet. 
Basanavičius grunnla i 1883 avisen Aušra, som var den første som utkom på litauisk. I 1905 tok han initiativ til å samle en kongress av litauere i Vilna (Vilnius) og i 1907 etablerte han Det litauiske vitenskapsselskap. I 1917 og 1918 deltok han i arbeidet som ledet fram til Litauens uavhengighetserklæring.Han er gravlagt på Rasos-kirkegården i Vilnius.


== Referanser ==


== Eksterne lenker ==
Jonas Puzinas: «Dr. Jonas Basanavičius — Founder of Aušra», Lituanus. Lithuanian Quarterly Journal Of Arts And Sciences, bd. 23, nr. 3, 1977
Singida

Singida er en by i Tanzania, og er hovedstad i regionen Singida. Den ligger i distriktet Singida Mjini. Under folketellinga i 2002 hadde byen 114 853 innbyggere, hvorav 55 509 (48,3 %) var menn.


== Referanser ==
Bergen stiftamt

Bergenhus stiftamt (Bergenhuus Stift), senere Bergen stiftamt var en administrativ enhet (stiftamt) i Norge 1669–1918, som i geografisk utbredelse tilsvarer dagens Vestland og Sunnmøre. Administrasjonen lå i Bergen og var hovedamt også for Nordlandenes amt (Nordland og Troms) frem til 1685, da dette ble overført til Trondhjems stiftamt.


== Historikk ==
Amtet omfattet det tidligere Bergenhus hovedlen.


== Se også ==
Bergenhus amt
Romsdals amt
Nordlandenes amt
Liste over Hordalands fylkesmenn